CELEX: 32020D1525
Language: sk
Date: 2020-10-16 00:00:00
Title: Vykonávacie rozhodnutie Komisie (EÚ) 2020/1525 z 16. októbra 2020, ktorým sa mení príloha k vykonávaciemu rozhodnutiu 2013/764/EÚ o opatreniach na kontrolu zdravia zvierat v súvislosti s klasickým morom ošípaných v určitých členských štátoch [oznámené pod číslom C(2020) 7008] (Text s významom pre EHP)

20.10.2020   
               
               
                  SK
               
               
                  Úradný vestník Európskej únie
               
               
                  L 346/31
               
            
         VYKONÁVACIE ROZHODNUTIE KOMISIE (EÚ) 2020/1525
         z 16. októbra 2020,
         ktorým sa mení príloha k vykonávaciemu rozhodnutiu 2013/764/EÚ o opatreniach na kontrolu zdravia zvierat v súvislosti s klasickým morom ošípaných v určitých členských štátoch
         
            
               [oznámené pod číslom C(2020) 7008]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Vykonávacím rozhodnutím Komisie 2013/764/EÚ (3) sa stanovujú opatrenia na kontrolu zdravia zvierat v súvislosti s klasickým morom ošípaných uplatňované v určitých členských štátoch alebo ich oblastiach, ako sa stanovuje v prílohe k danému rozhodnutiu. Tieto opatrenia zahŕňajú zákaz odosielania živých ošípaných, čerstvého bravčového mäsa, mäsových prípravkov a výrobkov z ošípaných z určitých oblastí uvedených v danej prílohe. Opatrenia na kontrolu zdravia zvierat stanovené v uvedenom vykonávacom rozhodnutí sa uplatňujú súbežne s opatreniami stanovenými v smernici Rady 2001/89/ES (4) a sú určené na boj proti šíreniu klasického moru ošípaných najmä na úrovni Únie.
                  
               
                     (2)
                  
                  
                     Vo vykonávacom rozhodnutí 2013/764/EÚ sa takisto stanovujú výnimky zo zákazu odosielania živých ošípaných z určitých oblastí, pokiaľ je splnených niekoľko podmienok vrátane dohľadu.
                  
               
                     (3)
                  
                  
                     Vzhľadom na účinnosť opatrení dohľadu a kontroly uplatňovaných v Lotyšsku v súlade so smernicou 2001/89/ES a vykonávacím rozhodnutím 2013/764/EÚ predloženými Stálemu výboru pre rastliny, zvieratá, potraviny a krmivá a vzhľadom na priaznivú epidemiologickú situáciu klasického moru ošípaných v danom členskom štáte by sa všetky oblasti v Lotyšsku, ktoré sú v súčasnosti uvedené v prílohe k vykonávaciemu rozhodnutiu 2013/764/EÚ, mali vypustiť z uvedenej prílohy.
                  
               
                     (4)
                  
                  
                     Rozhodnutie 2013/764/EÚ by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Bod 3 prílohy k vykonávaciemu rozhodnutiu 2013/764/EÚ sa vypúšťa.
         
         
            Článok 2
            Toto rozhodnutie je určené členským štátom.
         
         
            V Bruseli 16. októbra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Vykonávacie rozhodnutie Komisie 2013/764/EÚ z 13. decembra 2013 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (Ú. v. EÚ L 338, 17.12.2013, s. 102).
         
            (4)  Smernica Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (Ú. v. ES L 316, 1.12.2001, s. 5).